— 274 — 



man det for ganske unyttigt og ørkesløst at plante. Og Plantningssagen, 

 der jo iøvrigt kun er en Side af Hedeselskabets Virksomhed, er ikke 

 bleven fremmet ved gyldne Løfter, men af fædrelandskærlige Mænd, der 

 — lav eller høj — har bragt Sagen store Ofre, og ved Eksemplets Magt. 



Nu skrider da Hedens Opdyrkning og Beplantning sin rolige Vej 

 fremad, og det vil, som Professor Raunkiær selv skriver, ikke lykkes ham 

 at standse et godt begyndt Arbejde, men der er Plads endnu baade til 

 Hede, Mark og Skov, og dersom Professoren vil tage Sagen op paa anden 

 Maade for Eksempel, som Professor Warming gjorde, da vil han have 

 mere Udsigt til Held for sine Bestræbelser for at bevare Dele af Heden. 



Professoren skriver endvidere, at der nu findes spredt over hele 

 Vestjylland talrige Plantager, som betaler sig, men ved Siden heraf findes 

 der Arealer, hvis Tilplantning ikke kan betale sig, og Professoren tror, at 

 Tilplantning heraf kun sker, fordi Bonden er uvidende om de virkelige Forhold. 



Den vestjydske Bonde mangler imidlertid ikke Klogskab og sund 

 Sans, og det maa i denne Forbindelse erindres, at Plantningerne har 

 Betydning paa mange Maader, i hvilken Henseende jeg skal tillade mig 

 at henvise til min Artikel i Hedeselskabets Tidsskrift Nr. 10 1913 om 

 Plantagernes kulturelle og økonomiske Betydning. 



Viborg, den 15. November 1913. Chr. Dalgas. 



Skønt ovenstaaende Artikel ifølge sin Karakter egentlig ikke egner sig til 

 Optagelse i „Botanisk Tidsskrift", og skønt den allerede er trykt i Dag- 

 bladet „Hovedstaden" for 25. Maj 1913, har Redaktionen ikke ment at 

 burde modsætte sig Forfatterens og Hedeselskabets udtrykkelige Ønske 

 om Optagelse. Red. har vist Artiklen til Prof. Raunkiær, som har udtalt, 

 at han ikke kunde se, at Forf. rokker ved det, som han har skrevet om 

 Heden og Hedeselskabet, og at han derfor kan nøjes med at henvise dem, 

 der interesserer sig for denne Sag, til hans Bemærkninger i „Botanisk 

 Tidsskrift" 33. Binds 3. Hefte S. 197—199. Redaktionen. 



Hammer Bakker. 



Efterat den paa Generalforsamlingen i Febr. 1913 (p. 157) omhand- 

 lede Overdragelse af et Areal i Hammer Bakker fra Hr. Sagfører A. Olesen 

 i Nørresundby til Dansk Botanisk Forening er bragt i Orden, aftrykkes 

 herved det thinglæste 



Gavebrev. 



Det Jordstykke, som omhandles i nærværende Dokument, er en 

 Parcel fra den gamle Herregaard „Attrup" i Hammer Sogn, Kjær Herred, 

 Aalborg Amt. — Arealet ligger i Hammer Sogns nordøstlige Hjørne op mod 

 Horsens Sogneskel. — Det udgør den sydøstlige Del af Hammer Bakker. 



Parcellen fra Attrup er af en ejendommelig geologisk Bygning. — 

 Langs Vestsiden fører en ogsaa i Omfang usædvanlig Dalsænkning med 

 kraftige Sidedale mod Øst. — Dalens Østkant hæver sig til en anselig 

 Højrand med mange Kæmpehøje og fra den store mod Nord stigende Aas 

 sænker Arealet sig mod Øst i store brede Flader gennemfaret af Dale. 



Fra den store Aas er en ualmindelig smuk Udsigt med Limfjorden 

 fra dens Udløb ved Hals helt op til Øland — til Klitterne ved Vester- 



